b'\n_START_ARTICLE_\n\xc8\x9aes\xc4\x83tur\xc4\x83 Jacquard\n_START_SECTION_\nScurt istoric\n_START_PARAGRAPH_\nAcest tip de \xc8\x9bes\xc4\x83tur\xc4\x83 a ap\xc4\x83rut \xc3\xaen Evul Mediu, o dat\xc4\x83 cu apari\xc8\x9bia r\xc4\x83zboaielor de \xc8\x9besut orizontale._NEWLINE_Prima \xc3\xaembun\xc4\x83t\xc4\x83\xc8\x9bire a razboiului de \xc8\x9besut apar\xc8\x9bine lui Basile Bouchon(1725), \xc3\xaens\xc4\x83 cea mai important\xc4\x83 inven\xc8\x9bie o constituie mecanismul care \xc8\x99i poart\xc4\x83 numele renumitului inventator francez Joseph Marie Jacquard. Acesta a realizat, \xc3\xaentre anii 1804 \xc8\x99i 1808, mecanismul de comand\xc4\x83 automat\xc4\x83 individual\xc4\x83 a i\xc8\x9belor, prin folosirea unor cartele perforate cu desen specific._NEWLINE_Dupa aproape dou\xc4\x83 secole a ap\xc4\x83rut \xc8\x99i razboiul de \xc8\x9besut Jacquard electronic, \xc3\xaen 1983, la Bonas Machine Company._NEWLINE_\xc3\x8en prezent, r\xc4\x83zboaiele de \xc8\x9besut jacquard sunt computerizate , nu mai au cartele perforate, \xc3\xaen schimb au mii de c\xc3\xa2rlige. O evolu\xc8\x9bie fireasc\xc4\x83, \xc3\xaen pas cu vremurile.\n_START_SECTION_\nCaracteristici\n_START_PARAGRAPH_\n\xc8\x9aes\xc4\x83tura Jacquard este cel mai complicat tip de \xc8\x9bes\xc4\x83tur\xc4\x83 din cauza modului de realizare, alegerea i\xc8\x9belor realiz\xc3\xa2ndu-se \xc3\xaen func\xc8\x9bie de model. La acest tip de \xc8\x9bes\xc4\x83tur\xc4\x83 complexitatea modelului este realizat\xc4\x83 prin contextur\xc4\x83, nu prin vopsirea, printarea sau brodarea stofei. Spre deosebire de alte tipuri de \xc8\x9bes\xc4\x83turi, cum ar fi \xc8\x9bes\xc4\x83turile normale (tip p\xc3\xa2nz\xc4\x83), sau \xc8\x9bes\xc4\x83turile denim, la acest tip de \xc8\x9bes\xc4\x83tur\xc4\x83 nu \xc3\xaent\xc3\xa2lnim un tipar repetitiv. Acest tip de \xc8\x9bes\xc4\x83tur\xc4\x83 de obicei d\xc4\x83 o rezisten\xc8\x9b\xc4\x83 mult mai bun\xc4\x83 materialui. Prin complexitatea modului de realizare \xc8\x9bes\xc4\x83turile tip Jacquard au o valoare ridicat\xc4\x83._NEWLINE_\xc8\x9aes\xc4\x83turile Jacquard pot fi confundate, de multe ori, cu broderiile sau modele cusute din cauza s\xc4\x83riturilor mari de \xc8\x9besere. Pentru a putea recunoa\xc8\x99te cu exactitate dac\xc4\x83 o \xc8\x9bes\xc4\x83tur\xc4\x83 este de tip Jacquard trebuie privite ambele p\xc4\x83r\xc8\x9bi ale acesteia. \xc3\x8en cazul unei \xc8\x9bes\xc4\x83turi de tip Jacquard modelul existent pe fa\xc8\x9ba materialului se reg\xc4\x83se\xc8\x99te pe partea din spate cu textura \xc8\x99i culorile inversate.\n_START_SECTION_\nUtiliz\xc4\x83ri\n_START_PARAGRAPH_\nPentru a ob\xc8\x9bine o \xc8\x9bes\xc4\x83tur\xc4\x83 de tip Jacquard se pot utiliza materii prime variate precum bumbac, m\xc4\x83tase, in \xc8\x99i sintetice. Datorit\xc4\x83 acestui fapt putem \xc3\xaent\xc3\xa2lni acest tip de \xc8\x9bes\xc4\x83tur\xc4\x83 at\xc3\xa2t la draperii, tapi\xc8\x9berii, lenjerii,cuverturi, prosoape \xc8\x99i haine c\xc3\xa2t \xc8\x99i ca material de acoperire al saltelelor.'